Pasiūlymas EUROPOS PARLAMENTO IR TARYBOS REGLAMENTAS dėl Ukrainos kilmės prekėms taikomų muitų sumažinimo arba panaikinimo /* COM/2014/0166 final - 2014/0090 (COD) */





AIŠKINAMASIS MEMORANDUMAS 1. PASIŪLYMO APLINKYBĖS 2013 m. lapkričio 21 d. Ukraina pranešė, kad sustabdomi parengiamieji asociacijos susitarimo, įskaitant išsamią ir visapusišką laisvosios prekybos erdvę (IVLPE) reglamentuojančias nuostatas, pasirašymo su ES darbai. Atsižvelgdama į pastarojo meto precedento neturinčius įvykius šalyje ir Ukrainai kylančius su saugumu, politika ir ekonomika susijusius uždavinius, 2014 m. kovo 6 d. Europos Vadovų Taryba nurodė ketinanti priimti priemonių, kuriomis siekiama padėti stabilizuoti šalies ekonominę padėtį, rinkinį ir suteikti autonominių prekybos lengvatų. Tokiomis priemonėmis Sąjunga gali vienašališkai sumažinti arba panaikinti Ukrainos kilmės prekėms taikomus muitus laikydamasi ES ir Ukrainos asociacijos susitarimo I-A priede pateikto nuolaidų sąrašo. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Netaikoma. 3. TEISINIAI PASIŪLYMO ASPEKTAI Teisinis pasiūlymo pagrindas – Sutarties dėl Europos Sąjungos veikimo 207 straipsnio 2 dalis. 4. POVEIKIS BIUDŽETUI Europos Sąjunga kasmet praras 487 mln. EUR (bendrųjų) muitų pajamų. Tačiau atsižvelgiant į Ukrainos ekonominę padėtį šie skaičiai yra apytiksliai ir gali pasikeisti. 2014/0090 (COD) Pasiūlymas EUROPOS PARLAMENTO IR TARYBOS REGLAMENTAS dėl Ukrainos kilmės prekėms taikomų muitų sumažinimo arba panaikinimo EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 207 straipsnio 2 dalį, atsižvelgdami į Europos Komisijos pasiūlymą, perdavus teisėkūros procedūra priimto teisės akto projektą nacionaliniams parlamentams, laikydamiesi įprastos teisėkūros procedūros, kadangi: (1) Ukraina yra Europos kaimynystės politikos (EKP) ir Rytų partnerystės prioritetinė šalis partnerė. Europos Sąjunga siekia su Ukraina užmegzti glaudesnius santykius, kurie apimtų ne tik dvišalį bendradarbiavimą, bet ir laipsnišką politinę asociaciją ir ekonominę integraciją. Todėl 2007–2011 m. Europos Sąjunga ir Ukraina derėjosi dėl asociacijos susitarimo, įskaitant išsamią ir visapusišką laisvosios prekybos erdvę (IVLPE) reglamentuojančias nuostatas, kurį abi šalys parafavo 2012 m. Pagal IVLPE reglamentuojančias nuostatas Europos Sąjunga ir Ukraina, laikydamosi 1994 m. Bendrojo susitarimo dėl muitų tarifų ir prekybos XXIV straipsnio nuostatų, per neilgesnį kaip 10 metų pereinamąjį laikotarpį, kuris prasidėtų nuo asociacijos susitarimo įsigaliojimo dienos, sukurtų laisvą prekybos erdvę; (2) atsižvelgiant į precedento neturinčius su saugumu, politika ir ekonomika susijusius Ukrainai kylančius uždavinius ir siekiant remti šalies ekonomiką, užuot laukus, kol įsigalios išsamią ir visapusišką laisvosios prekybos erdvę (IVLPE) reglamentuojančios asociacijos susitarimo nuostatos, tikslinga pradėti jas iš anksto įgyvendinti suteikiant autonomines prekybos lengvatas ir vienašališkai sumažinti arba panaikinti Ukrainos kilmės prekėms taikomus muitus laikantis ES ir Ukrainos asociacijos susitarimo I-A priede pateikto nuolaidų sąrašo; (3) siekiant užkirsti kelią bet kokiam sukčiavimui, teisės naudotis autonominėmis prekybos lengvatomis suteikimas turėtų priklausyti nuo to, ar Ukraina laikosi atitinkamų produktų kilmės taisyklių ir su jomis susijusių procedūrų, taip pat nuo to, ar šalis prisideda prie veiksmingo administracinio bendradarbiavimo su Sąjunga. Be to, Ukraina neturėtų nustatyti naujų muitų ar jiems lygiaverčio poveikio privalomųjų mokėjimų, naujų kiekybinių apribojimų arba lygiaverčio poveikio priemonių, didinti galiojančių muitų arba mokesčių, arba nustatyti jokių kitų apribojimų. Jeigu kurios nors iš šių sąlygų nesilaikoma, Komisijai turėtų būti suteikta teisė laikinai sustabdyti visas arba tam tikras nuolaidas; (4) būtina numatyti galimybę iš naujo nustatyti Bendrojo muitų tarifo muitus visiems produktams, jei po Komisijos tyrimo paaiškėtų, kad dėl jų kyla arba gali kilti didelių sunkumų Sąjungos gamintojams, gaminantiems panašius arba tiesiogiai konkuruojančius produktus; (5) šiam reglamentui įgyvendinti būtinos priemonės turėtų būti priimtos pagal Europos Parlamento ir Tarybos reglamentą (ES) Nr. 182/2011[1]; (6) atsižvelgiant į klausimo skubumą, būtina taikyti išimtį dėl aštuonių savaičių termino, nurodyto prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 1 dėl nacionalinių parlamentų vaidmens Europos Sąjungoje 4 straipsnyje, PRIĖMĖ ŠĮ REGLAMENTĄ: 1 straipsnis Lengvatinės priemonės Ukrainos kilmės prekėms taikomi muitai sumažinami arba panaikinami, kaip nurodyta šio reglamento I priede. 2 straipsnis Sąlygos, kuriomis suteikiama teisė į lengvatinių priemonių taikymą Teisė naudotis 1 straipsnyje numatytomis lengvatinėmis priemonėmis įgyjama, jei: a) laikomasi produktų kilmės taisyklių ir su jomis susijusios tvarkos, kaip numatyta Reglamento (EEB) Nr. 2454/93[2] IV antraštinės dalies 2 skyriaus 2 skirsnyje; b) laikomasi Reglamento (EEB) Nr. 2454/93 121 ir 122 straipsniuose nustatytų administracinio bendradarbiavimo metodų; c) Ukraina veiksmingai administraciniu lygiu bendradarbiauja su Sąjunga, kad būtų užkirstas kelias bet kokiam sukčiavimui; d) Ukraina nuo šio reglamento įsigaliojimo dienos nenustato naujų muitų arba lygiaverčio poveikio mokesčių ir naujų kiekybinių apribojimų arba lygiaverčio poveikio priemonių, taikomų Sąjungos kilmės importui, arba nepadidina galiojančių muitų arba mokesčių, arba nenustato jokių kitų apribojimų. 3 straipsnis Galimybė pasinaudoti tarifų kvotomis 1. II ir III prieduose išvardytus produktus leidžiama importuoti į Sąjungą jiems netaikant muito, laikantis minėtuose prieduose nustatytų Sąjungos tarifinių kvotų. 2. 1 dalyje minėtas tarifines kvotas, išskyrus tarifines kvotas, taikomas III priede nurodytiems konkretiems žemės ūkio produktams, Komisija administruoja laikydamasi Reglamento (EEB) Nr. 2454/93 308a, 308b ir 308c straipsnių nuostatų. 3. Tarifines kvotas, taikomas III priede nurodytiems konkretiems žemės ūkio produktams, Komisija administruoja laikydamasi pagal Reglamento (ES) Nr. 1308/2013[3] 184 straipsnį nustatytų taisyklių. 4 straipsnis Laikinas sustabdymas Jei Komisija nustato, kad yra užtektinai įrodymų, jog nesilaikoma 2 straipsnyje nustatytų sąlygų, pagal 6 straipsnio 2 dalyje nurodytą procedūrą ji gali imtis priemonių visiškai ar iš dalies sustabdyti šiame reglamente numatytų lengvatinių priemonių taikymą. 5 straipsnis Apsaugos sąlyga Jeigu dėl I priede nurodyto Ukrainos kilmės produkto importo kyla arba gali kilti didelių sunkumų Sąjungos panašių arba tiesiogiai konkuruojančių produktų gamintojams, Komisija, laikydamasi Reglamento (EB) Nr. 55/2008[4] 11 ir 11a straipsniuose nustatytų sąlygų ir procedūrų, tokio produkto importui gali vėl nustatyti įprastinius Bendrojo muitų tarifo muitus, kurie taikomi mutatis mutandis. 6 straipsnis Komiteto procedūra 1. Įgyvendinant šio reglamento 3 straipsnio 2 dalį ir 4 straipsnį Komisijai padeda Reglamento (EEB) Nr. 2913/92 248a straipsniu įsteigtas Muitinės kodekso komitetas. Šis komitetas – tai Reglamente (ES) Nr. 182/2011 apibrėžtas komitetas. 2. Darant nuorodą į šią dalį, taikomas Reglamento (ES) Nr. 182/2011 5 straipsnis. 7 straipsnis Įsigaliojimas ir taikymas Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Jis taikomas iki Europos Sąjungos bei jos valstybių narių ir Ukrainos asociacijos susitarimo įsigaliojimo arba prireikus taikomas laikinai. Jis nustoja galioti 2014 m. lapkričio 1 d. Jeigu šis reglamentas nustoja galioti iki 2014 m. lapkričio 1 d., Komisija Europos Sąjungos oficialiajame leidinyje paskelbia pranešimą. Priimta Strasbūre Europos Parlamento vardu Tarybos vardu Pirmininkas Pirmininkas [1] 2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13). [2] 1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1). [3] 2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671). [4] 2008 m. sausio 21 d. Tarybos reglamentas (EB) Nr. 55/2008, įvedantis autonomines prekybos lengvatas Moldovos Respublikai ir iš dalies keičiantis Reglamentą (EB) Nr. 980/2005 bei Komisijos sprendimą 2005/924/EB (OL L 20, 2008 1 24, p. 1). III PRIEDAS Tarifinės kvotos, taikomos konkretiems žemės ūkio produktams, nurodytiems 3 straipsnio 3 dalyje Produktas || Tarifinis prekių klasifikavimas || Kiekis Jautiena || 0201.10.(00) 0201.20.(20-30-50-90) 0201.30.(00) 0202.10.(00) 0202.20.(10-30-50-90) 0202.30.(10-50-90) || 12 000 tonų / metus (t / m.), išreikštų grynuoju svoriu Kiauliena || 0203.11.(10) 0203.12.(11-19) 0203.19.(11-13-15-55-59) 0203.21.(10) 0203.22.(11-19) 0203.29.(11-13-15-55-59) || 20 000 t / m., išreikštų grynuoju svoriu + 20 000 t / m., išreikštų grynuoju svoriu (KN kodai 0203.11.(10) 0203.12.(19) 0203.19.(11-15-59) 0203.21.(10) 0203.22.(19) 0203.29.(11-15-59)) Paukštiena ir paukštienos gaminiai || 0207.11.(30-90) 0207.12.(10-90) 0207.13.(10-20-30-50-60-99) 0207.14.(10-20-30-50-60-99) 0207.24.(10-90) 0207.25.(10-90) 0207.26.(10-20-30-50-60-70-80-99) 0207.27.(10-20-30-50-60-70-80-99) 0207.32.(15-19-51-59-90) 0207.33.(11-19-59-90) 0207.35.(11-15-21-23-25-31-41-51-53-61-63-71-79-99) 0207.36.(11-15-21-23-31-41-51-53-61-63-79-90) 0210.99.(39) 1602.31.(11-19-30-90) 1602.32.(11-19-30-90) 1602.39.(21) || 16 000 t / m., išreikštų grynuoju svoriu + 20 000 t / m., išreikštų grynuoju svoriu (KN kodas 0207.12.(10-90)) Pienas, grietinėlė, kondensuotas pienas ir jogurtai || 0401.10.(10-90) 0401.20.(11-19-91-99) 0401.30.(11-19-31-39-91-99) 0402.91.(10-30-51-59-91-99) 0402.99.(10-31-39-91-99) 0403.10.(11-13-19-31-33-39) 0403.90.(51-53-59-61-63-69) || 8 000 t / m., išreikštų grynuoju svoriu Pieno milteliai || 0402.10.(11-19-91-99) 0402.21.(11-17-19-91-99) 0402.29.(11-15-19-91-99) 0403.90.(11-13-19-31-33-39) 0404.90.(21-23-29-81-83-89) || 1 500 t / m., išreikštų grynuoju svoriu Sviestas ir pieno pastos || 0405.10.(11-19-30-50-90) 0405.20.(90) 0405.90.(10-90) || 1 500 t / m., išreikštų grynuoju svoriu Kiaušiniai ir albuminai || 0407.00.(30) 0408.11.(80) 0408.19.(81-89) 0408.91.(80) 0408.99.(80) 3502.11.(90) 3502.19.(90) 3502.20.(91-99) || 1 500 t / m., išreikštų kiaušinio su lukštu ekvivalentu, + 3 000 t / m., išreikštų grynuoju svoriu (KN kodas 0407.00.(30)) Paprastieji kviečiai, miltai ir granulės || 1001.90.(99) 1101.00.(15-90) 1102.90.(90) 1103.11.(90) 1103.20.(60) || 950 000 t / m. Miežiai, miltai ir granulės || 1003.00.(90) 1102.90.(10) 1103.20.(20) || 250 000 t / m. Kukurūzai, miltai ir granulės || 1005.90.(00) 1102.20.(10-90) 1103.13.(10-90) 1103.20.(40) 1104.23.(10-30-90-99) || 400 000 t / m. II PRIEDAS Nepaisant Kombinuotosios nomenklatūros aiškinimo taisyklių turi būti laikoma, kad produktų aprašymas yra tik nurodomojo pobūdžio, o lengvatų sistemos aprėptis, atsižvelgiant į šį priedą, nustatoma pagal šio reglamento priėmimo metu galiojančius KN kodus. Eilės Nr. || KN kodas || Prekių aprašymas || Kvotos laikotarpis Nuo šio reglamento įsigaliojimo iki 2014 m. lapkričio 1 d. || Metinės kvotos dydis (tonomis grynojo svorio, jei nenurodyta kitaip) 09.3050 || 0204 22 50 0204 22 90 0204 23 0204 42 30 0204 42 50 0204 42 90 0204 43 10 0204 43 90 || Avių kumpiai (šlaunys), kitos skerdenos dalys su kaulais (išskyrus skerdenas ir skerdenų puses, trumpuosius priekinius ketvirčius ir stuburo ir (arba) šonkaulių dalis), švieži arba atšaldyti Avių mėsa be kaulų, šviežia arba atšaldyta Užšaldytos avių skerdenos su kaulais (išskyrus skerdenas ir skerdenų puses ir trumpuosius priekinius ketvirčius) Atšaldyta ėriukų mėsa, be kaulų Atšaldyta avių mėsa, be kaulų || || 1 500 09.3051 || 0409 || Natūralus medus || || 5 000 Eilės Nr. || KN kodas || Prekių aprašymas || Kvotos laikotarpis Nuo šio reglamento įsigaliojimo iki 2014 m. lapkričio 1 d. || Metinės kvotos dydis (tonomis grynojo svorio, jei nenurodyta kitaip) 09.3052 || 1701 12 1701 91 1701 99 1702 20 10 1702 90 30 1702 90 50 1702 90 71 1702 90 75 1702 90 79 1702 90 80 1702 90 95 || Žaliavinis cukrinių runkelių cukrus, į kurį nepridėta aromatinių arba dažiųjų medžiagų Kitas cukrus, išskyrus žaliavinį cukrų Klevų cukrus, kurio būvis kietas ir į kurį pridėta aromatinių arba dažiųjų medžiagų Izogliukozė, kurios būvis kietas ir kurios sudėtyje esanti fruktozė sudaro 50 % sausosios medžiagos masės Maltodekstrinas, kurio būvis kietas, ir maltodekstrino sirupas, kurio sudėtyje esanti fruktozė sudaro 50 % sausosios medžiagos masės Karamelė Inulino sirupas Kiti cukrūs, įskaitant invertuotąjį cukrų, bei kiti cukraus ir cukraus sirupo mišiniai, kurių sudėtyje esanti fruktozė sudaro 50 % sausosios medžiagos masės || || 20 070 09.3053 || 1702 30 1702 40 1702 60 || Gliukozė ir gliukozės sirupas, kurių sudėtyje nėra fruktozės arba kurių sudėtyje esanti fruktozė sudaro mažiau kaip 50 % sausosios medžiagos masės, išskyrus invertuotąjį cukrų Kita fruktozė ir fruktozės sirupas, kurių sudėtyje esanti fruktozė sudaro daugiau kaip 50 % sausosios medžiagos masės, išskyrus invertuotąjį cukrų || || 10 000 09.3054 || 2106 90 30 2106 90 55 2106 90 59 || Aromatizuoti arba dažyti izogliukozės sirupai Aromatizuotas arba dažytas gliukozės sirupas ir maltodekstrino sirupas Aromatizuoti arba dažyti cukrų sirupai (išskyrus izogliukozės, laktozės, gliukozės ir maltodekstrino sirupus) || || 2 000 Eilės Nr. || KN kodas || Prekių aprašymas || Kvotos laikotarpis Nuo šio reglamento įsigaliojimo iki 2014 m. lapkričio 1 d. || Metinės kvotos dydis (tonomis grynojo svorio, jei nenurodyta kitaip) 09.3055 || Ex 1103 19 20 1103 19 90 1103 20 90 1104 19 10 1104 19 50 1104 19 61 1104 19 69 1104 29 1104 30 || Miežių kruopos Javų kruopos ir rupiniai (išskyrus kviečių, rugių, avižų, kukurūzų, ryžių ir miežių) Javų granulės (išskyrus kviečių, rugių, avižų, kukurūzų, ryžių ir miežių) Kviečių grūdai, traiškyti arba perdirbti į dribsnius Kukurūzų grūdai, traiškyti arba perdirbti į dribsnius Traiškyti miežių grūdai Miežių grūdai, perdirbti į dribsnius Apdoroti grūdai (pavyzdžiui, lukštenti, gludinti, skaldyti arba smulkinti), išskyrus avižų, ryžių arba kukurūzų grūdus Javų gemalai, sveiki, traiškyti, perdirbti į dribsnius arba malti || || 6 300 09.3056 || 1107 1109 || Salyklas, skrudintas arba neskrudintas Kviečių glitimas, džiovintas arba nedžiovintas || || 7 000 09.3057 || 1108 11 1108 12 1108 13 || Kviečių krakmolas Kukurūzų krakmolas Bulvių krakmolas || || 10 000 09.3058 || 3505 10 10 3505 10 90 3505 20 30 3505 20 50 3505 20 90 || Dekstrinai ir kiti modifikuoti krakmolai (išskyrus esterintus arba eterintus krakmolus) Klijai, kurių sudėtyje esantys krakmolai, dekstrinai arba kiti modifikuoti krakmolai sudaro ne mažiau kaip 25 % masės || || 1 000 Eilės Nr. || KN kodas || Prekių aprašymas || Kvotos laikotarpis Nuo šio reglamento įsigaliojimo iki 2014 m. lapkričio 1 d. || Metinės kvotos dydis (tonomis grynojo svorio, jei nenurodyta kitaip) 09.3059 || 2302 10 2302 30 2302 40 10 2302 40 90 2303 10 11 || Sėlenos, išsijos ir kitos sijojimo, malimo arba kito javų arba ankštinių augalų apdorojimo liekanos, granuliuotos arba negranuliuotos (išskyrus ryžių) Kukurūzų krakmolo gamybos liekanos (išskyrus koncentruotus mirkymo skysčius), kurių sudėtyje esantys baltymai sudaro daugiau kaip 40 % sausojo produkto masės || || 15 000 09.3060 || 0711 51 2003 10 || Pievagrybiai (Agaricus genties), netinkami ilgai laikyti ir papildomai neapdorojus tiesiogiai vartoti maistui (pavyzdžiui, konservuoti dujiniu sieros dioksidu, sūrymu, sieros vandeniu arba kitais konservuojamais tirpalais) Pievagrybiai (Agaricus genties), paruošti arba konservuoti be acto arba acto rūgšties || || 500 09.3061 || 0711 51 || Pievagrybiai (Agaricus genties), netinkami ilgai laikyti ir papildomai neapdorojus tiesiogiai vartoti maistui (pavyzdžiui, konservuoti dujiniu sieros dioksidu, sūrymu, sieros vandeniu arba kitais konservuojamais tirpalais) || || 500 09.3062 || 2002 || Pomidorai, paruošti arba konservuoti be acto arba acto rūgšties || || 10 000 Eilės Nr. || KN kodas || Prekių aprašymas || Kvotos laikotarpis Nuo šio reglamento įsigaliojimo iki 2014 m. lapkričio 1 d. || Metinės kvotos dydis (tonomis grynojo svorio, jei nenurodyta kitaip) 09.3063 || 2009 61 90 2009 69 11 2009 69 71 2009 69 79 2009 69 90 2009 71 2009 79 || Vynuogių sultys (įskaitant vynuogių misą), kurių Brikso vertė ne didesnė kaip 30 ir kurių vertė didesnė kaip 18 € už 100 kg neto masės Vynuogių sultys (įskaitant vynuogių misą), kurių Brikso vertė didesnė kaip 67 ir kurių vertė didesnė kaip 22 € už 100 kg neto masės Vynuogių sultys (įskaitant vynuogių misą), kurių Brikso vertė didesnė kaip 30, bet ne didesnė kaip 67, ir kurių vertė didesnė kaip 18 € už 100 kg neto masės Obuolių sultys || || 10 000 09.3064 || 0403 10 51 0403 10 53 0403 10 59 0403 10 91 0403 10 93 0403 10 99 0403 90 71 0403 90 73 0403 90 79 0403 90 91 0403 90 93 0403 90 99 || Pasukos, rūgpienis ir grietinė, jogurtas, kefyras ir kitoks fermentuotas arba raugintas pienas ir grietinėlė, koncentruoti arba nekoncentruoti, aromatizuoti arba į kuriuos pridėta vaisių, riešutų arba kakavos || || 2 000 09.3065 || 0405 20 10 0405 20 30 || Pieno pastos, kurių riebumas ne mažesnis kaip 39 % masės, bet ne didesnis kaip 75 % masės || || 250 09.3066 || 0710 40 0711 90 30 2001 90 30 2004 90 10 2005 80 || Cukriniai kukurūzai || || 1 500 Eilės Nr. || KN kodas || Prekių aprašymas || Kvotos laikotarpis Nuo šio reglamento įsigaliojimo iki 2014 m. lapkričio 1 d. || Metinės kvotos dydis (tonomis grynojo svorio, jei nenurodyta kitaip) 09.3067 || 1702 50 1702 90 10 Ex 1704 90 99 1806 10 30 1806 10 90 Ex 1806 20 95 Ex 1901 90 99 2101 12 98 2101 20 98 3302 10 29 || Chemiškai gryna fruktozė Chemiškai gryna maltozė Kiti konditerijos gaminiai iš cukraus, neturintys kakavos, kurių sudėtyje esanti sacharozė sudaro ne mažiau kaip 70 % masės Kakavos milteliai, kurių sudėtyje esanti sacharozė arba izogliukozė, išreikšta sacharozės kiekiu, sudaro ne mažiau kaip 65 % masės Kiti gaminiai, turintys briketų, plytelių arba juostelių (batonėlių) pavidalą, kurių masė didesnė kaip 2 kg, taip pat skysti gaminiai, pastos, milteliai, granulės arba kito pavidalo gaminiai, sudėti į talpyklas arba tiesiogiai supakuoti į pakuotes ir kurių masė didesnė kaip 2 kg ir kurių sudėtyje yra mažiau kaip 18 % masės kakavos sviesto ir ne mažiau kaip 70 % masės sacharozės Kiti maisto produktai iš miltų, kruopų, rupinių, krakmolo arba salyklo ekstrakto, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 40 % masės, ir kurių sudėtyje yra ne mažiau kaip 70 % masės sacharozės Produktai, daugiausia sudaryti iš kavos, arbatos arba matės Kvapiųjų medžiagų mišiniai ir mišiniai, kurių pagrindiniai komponentai yra viena arba kelios tokios medžiagos, naudojami gėrimų gamybos pramonėje, kurių sudėtyje yra visos gėrimą charakterizuojančios kvapiosios medžiagos ir kurių faktinė alkoholio koncentracija, išreikšta tūrio procentais, yra didesnė kaip 0,5 % tūrio || || 2 000 Eilės Nr. || KN kodas || Prekių aprašymas || Kvotos laikotarpis Nuo šio reglamento įsigaliojimo iki 2014 m. lapkričio 1 d. || Metinės kvotos dydis (tonomis grynojo svorio, jei nenurodyta kitaip) 09.3068 || 1903 1904 30 || Tapijoka ir iš krakmolo pagaminti jos pakaitalai, turintys dribsnių, grūdelių, žirnelių, išsijų arba panašų pavidalą Apvirti ir išdžiovinti kviečiai || || 2 000 09.3069 || 1806 20 70 2106 10 80 2202 90 99 || Pieniško šokolado trupiniai Kiti baltymų koncentratai ir tekstūruotos baltyminės medžiagos Kiti nealkoholiniai gėrimai, išskyrus vandenis, kurių sudėtyje riebalai, gauti iš produktų, klasifikuojamų 0401–0404 pozicijose, sudaro ne mažiau kaip 2 % masės || || 300 09.3070 || 2106 90 98 || Kiti maisto produktai, nenurodyti kitoje vietoje || || 2 000 09.3071 || 2207 10 2208 90 91 2208 90 99 2207 20 || Nedenatūruotas etilo alkoholis Denatūruotas etilo alkoholis ir kiti denatūruoti spiritai, bet kurio stiprumo || || 27 000 09.3072 || 2402 10 2402 20 90 || Cigarai, įskaitant cigarus su apipjaustytais galais, ir cigarilės, kurių sudėtyje yra tabako Cigaretės, kurių sudėtyje yra tabako, be gvazdikėlių priedų || || 2 500 Eilės Nr. || KN kodas || Prekių aprašymas || Kvotos laikotarpis Nuo šio reglamento įsigaliojimo iki 2014 m. lapkričio 1 d. || Metinės kvotos dydis (tonomis grynojo svorio, jei nenurodyta kitaip) 09.3073 || 2905 43 2905 44 3824 60 || Manitolis D-gliucitolis (sorbitolis) Gliucitolis (sorbitolis), išskyrus klasifikuojamą 2905 44 subpozicijoje || || 100 09.3074 || 3809 10 10 3809 10 30 3809 10 50 3809 10 90 || Apdailos agentai, priemonės, naudojamos dažymui arba dažiklių fiksacijai pagreitinti, ir kiti produktai bei preparatai (pavyzdžiui, užpildai ir kandikai), naudojami tekstilės, popieriaus, odos pramonėje arba panašiose pramonės šakose, nenurodyti kitoje vietoje, daugiausia sudaryti iš krakmolingų medžiagų || || 2 000 09.3075 || 0703 20 || Valgomieji česnakai, švieži arba atšaldyti || || 500 09.3076 || 1004 || Avižos || || 4 000